യൂറോഗൈനക്കോളജി

വൈദ്യശാസ്ത്രത്തിൽ, യൂറോളജിയും ഗൈനക്കോളജിയും ചേർന്നു വരുന്ന ഒരു ശസ്ത്രക്രിയാ ഉപവിഭാഗമാണ് യൂറോഗൈനക്കോളജി.

 ചരിത്രം 
1893-ൽ, ഗൈനക്കോളജിസ്റ്റും പ്രഗല്ഭ യൂറോഗൈനക്കോളജിസ്റ്റുമായ ഹോവാർഡ് കെല്ലി ഒരു എയർ സിസ്റ്റോസ്കോപ്പ് കണ്ടുപിടിച്ചു, അത് ഒരു ഗ്ലാസ് പാർട്ടീഷനോടുകൂടിയ ഒരു കയ്യിൽ പിടിക്കാനാവുന്ന പൊള്ളയായ ട്യൂബ് ആയിരുന്നു.Kelly HA. Medical Gynecology. New York: Appleton, 1908. അമേരിക്കൻ സർജിക്കൽ സൊസൈറ്റി അംഗങ്ങൾ (പിന്നീട് പേര് അമേരിക്കൻ കോളേജ് ഓഫ് സർജൻസ് എന്നാക്കി) 1900-ൽ ബാൾട്ടിമോറിൽ ഒരുമിച്ചപ്പോൾ, ഹോവാർഡ് കെല്ലിയും ആധുനിക യൂറോളജിയുടെ പിതാവായി കണക്കാക്കപ്പെടുന്ന ഹഗ് ഹാംപ്ടൺ യംഗും തമ്മിൽ ഒരു മത്സരം നടന്നു. Hugh H. Young തന്റെ എയർ സിസ്റ്റോസ്കോപ്പ് ഉപയോഗിച്ച്, വെറും 3 മിനിറ്റിനുള്ളിൽ കെല്ലി ഒരു സ്ത്രീ രോഗിയുടെ ശരീരത്തിലേക്ക് യുറീത്രൽ കത്തീറ്ററുകൾ കയറ്റി. ഇതേ സമയത്തിനുള്ളിൽ തന്നെ ഒരു പുരുഷ രോഗിയിൽ യംഗ് ഇതു ചെയ്തു. Young HH. A Surgeon's Autobiography. New York: Harcourt, 1940. പിന്നീട്, സ്ത്രീ യൂറോളജി, യൂറോഗൈനക്കോളജി എന്നീ മേഖലകളിൽ ഗൈനക്കോളജിസ്റ്റുകളും യൂറോളജിസ്റ്റുകളും തമ്മിലുള്ള സൗഹൃദ മത്സരം ആരംഭിച്ചു. ഈ സൗഹൃദ മത്സരം പതിറ്റാണ്ടുകളായി തുടർന്നു. ആധുനിക കാലത്ത്, സ്ത്രീകളിലെ പെൽവിക് ഫ്ലോർ പ്രശ്‌നങ്ങളിൽ പ്രസവചികിത്സകർ, ഗൈനക്കോളജിസ്റ്റുകൾ, യൂറോളജിസ്റ്റുകൾ എന്നിവരുടെ താൽപ്പര്യം കൂടുതൽ സഹകരണത്തിനുള്ള ശ്രമങ്ങളിലേക്ക് നയിച്ചു.

 വിദ്യാഭ്യാസവും പരിശീലനവും 
അടിസ്ഥാന മെഡിക്കൽ ബിരുദം നേടിയ ശേഷം ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ (OB-GYN) ബിരുദാനന്തര പരിശീലനം നേടിയ  മെഡിക്കൽ പ്രൊഫഷണലുകളാണ് യുറോഗൈനക്കോളജിസ്റ്റുകൾ. ഈ സബ്‌സ്‌പെഷ്യാലിറ്റിയിൽ അക്രഡിറ്റേഷൻ/ബോർഡ് സർട്ടിഫിക്കേഷൻ നേടുന്നതിന് അവർ യൂറോഗൈനക്കോളജിയിൽ കൂടുതൽ പരിശീലനം നടത്തുന്നു. പരിശീലന പരിപാടിയുടെ ആവശ്യകതകളും കാലാവധിയും ഓരോ രാജ്യത്തിനും അനുസരിച്ച് വ്യത്യാസപ്പെടുന്നു, എന്നിരുന്നാലും പരിശീലന കാലയളവ് സാധാരണയായി മിക്ക സ്ഥലങ്ങളിലും ഏകദേശം 2-3 വർഷമായിരിക്കും. യൂറോഗൈനക്കോളജി ഫെലോഷിപ്പ് പ്രോഗ്രാമുകൾ ചില രാജ്യങ്ങളിൽ ലഭ്യമാണ് എന്നാൽ, ഔപചാരിക അക്രഡിറ്റേഷന്റെയും സർട്ടിഫിക്കേഷന്റെയും തലങ്ങൾ ഓരോ രാജ്യത്തിനും വ്യത്യസ്തമാണ്.

യൂറോഗൈനക്കോളജി, പെൽവിക് മെഡിസിൻ, റീകൺസ്ട്രക്റ്റീവ് സർജറി എന്നീ മേഖലകളിൽ പ്രാക്ടീസ് ചെയ്യുന്ന പ്രൊഫഷണലുകൾക്കായുള്ള ഒരു ആഗോള സംഘടനയാണ് ഇന്റർനാഷണൽ യൂറോഗൈനക്കോളജിക്കൽ അസോസിയേഷൻ (ഐയുജിഎ). ഔപചാരിക പരിശീലന പരിപാടികൾ ഇല്ലാത്ത രാജ്യങ്ങളിൽ നിന്നുള്ള ഫിസിഷ്യൻമാർക്ക് ഫെലോഷിപ്പ് പ്രോഗ്രാമുകളുടെ ഒരു ഡയറക്ടറി പരിപാലിക്കുകയും പ്രസിദ്ധീകരിക്കുകയും ചെയ്തുകൊണ്ട് ഐയുജിഎ പരിശീലനം നൽകുന്നു. ഐയുജിഎ യൂറോഗൈനക്കോളജിസ്റ്റുകൾക്ക് ഓൺലൈനിലും നേരിട്ടും വിദ്യാഭ്യാസ അവസരങ്ങൾ നൽകുന്നു, കൂടാതെ അവർ ഈ മേഖലയ്ക്കായി പദാവലിയും സ്റ്റാൻഡേർഡൈസേഷനും വികസിപ്പിക്കുന്നു. വിദ്യാഭ്യാസത്തിലൂടെയും ഗവേഷണത്തിലൂടെയും യൂറിനറി, ബവൽ, പെൽവിക് ഫ്ലോർ എന്നിവയുടെ തകരാറുകൾ ബാധിച്ച ആളുകളുടെ ജീവിത നിലവാരം മെച്ചപ്പെടുത്താൻ ശ്രമിക്കുന്ന മറ്റൊരു ആഗോള സംഘടനയാണ് ഇൻറർനാഷണൽ കണ്ടിനൻസ് സൊസൈറ്റി (ഐസിഎസ്).

 പരിശീലനത്തിന്റെ വ്യാപ്തി 
ഗൈനക്കോളജിയുടെ ഒരു സബ്-സ്പെഷ്യാലിറ്റിയായ യൂറോഗൈനക്കോളജി, ചില രാജ്യങ്ങളിൽ ഫീമെയിൽ പെൽവിക് മെഡിസിൻ അല്ലെങ്കിൽ റീകൺസ്ട്രക്റ്റീവ് സർജറി എന്നും അറിയപ്പെടുന്നു. പെൽവിക് ഫ്ലോർ, ബ്ലാഡർ എന്നിവയുടെ പ്രവർത്തന വൈകല്യവുമായി ബന്ധപ്പെട്ട ക്ലിനിക്കൽ പ്രശ്നങ്ങൾ ഒരു യൂറോഗൈനക്കോളജിസ്റ്റ് കൈകാര്യം ചെയ്യുന്നു. പെൽവിക് ഫ്ലോർ ഡിസോർഡേഴ്സ് മൂത്രസഞ്ചി, പ്രത്യുത്പാദന അവയവങ്ങൾ, കുടൽ എന്നിവയെ ബാധിക്കുന്നു. സാധാരണ പെൽവിക് ഫ്ലോർ പ്രശ്നങ്ങളിൽ മൂത്രാശയ അജിതേന്ദ്രിയത്വം, പെൽവിക് അവയവങ്ങളുടെ പ്രോലാപ്സ്, മല അജിതേന്ദ്രിയത്വം എന്നിവ ഉൾപ്പെടുന്നു. പ്രസവസമയത്ത് പെരിനിയത്തിന് ആഘാതം അനുഭവപ്പെടുന്ന സ്ത്രീകളുടെ പരിചരണത്തിനും യുറോജിനക്കോളജിസ്റ്റുകൾ ഉത്തരവാദികളാണ്.

ഫീമെയിൽ യൂറോളജി സബ്സ്പെഷ്യാലിറ്റിക്ക് ഇതുമായി ചില ക്രോസ്ഓവർ ഉണ്ട് - ഈ ഡോക്ടർമാർ സ്ത്രീ മൂത്രശങ്ക, പെൽവിക് ഓർഗൻ പ്രോലാപ്സ്, ഇന്റർസ്റ്റീഷ്യൽ സിസ്റ്റിറ്റിസ്/പിബിഎസ് എന്നിവ കൈകാര്യം ചെയ്യാൻ കൂടുതൽ പരിശീലനം നേടുന്ന യൂറോളജിസ്റ്റുകളാണ്. കൂടാതെ, മലദ്വാര അജിതേന്ദ്രിയത്വം, മലാശയ പ്രവർത്തനവുമായി ബന്ധപ്പെട്ട പെൽവിക് ഫ്ലോർ ഡിസ്ഫംഗ്ഷൻ എന്നിവയിൽ പ്രത്യേക താൽപ്പര്യമുള്ള വൻകുടൽ ശസ്ത്രക്രിയാ വിദഗ്ധരും ഉണ്ട്. യൂറോഗൈനക്കോളജിസ്റ്റുകൾ, യൂറോളജിസ്റ്റുകൾ, വൻകുടൽ ശസ്ത്രക്രിയാ വിദഗ്ധർ, പ്രായമായവരെ പരിചരിക്കുന്ന ഫിസിഷ്യൻമാർ, ഫിസിയോതെറാപ്പിസ്റ്റുകൾ എന്നിവരിൽ നിന്നുള്ള സഹകരണത്തിൽ നിന്നുള്ള ഇൻപുട്ട് ഉപയോഗിച്ച് രോഗികളുടെ പരിചരണത്തിൽ പ്രവർത്തിക്കുന്ന മൾട്ടി ഡിസിപ്ലിനറി ടീമുകളെ സമകാലിക യൂറോഗൈനക്കോളജിക്കൽ പ്രാക്ടീസ് പ്രോത്സാഹിപ്പിക്കുന്നു. സങ്കീർണ്ണമായ പ്രശ്നങ്ങളുള്ള രോഗികളുടെ പരിചരണത്തിൽ ഇത് വളരെ പ്രധാനമാണ്. മൾട്ടി ഡിസിപ്ലിനറി ടീം മീറ്റിംഗുകൾ ഈ മാനേജ്മെന്റ് പാതയുടെ ഒരു പ്രധാന ഭാഗമാണ്.

മൂത്രാശയ അജിതേന്ദ്രിയത്വവും പെൽവിക് ഫ്ലോർ പ്രവർത്തനരഹിതതത്വവും ഉള്ള സ്ത്രീകളെ യൂറോഗൈനക്കോളജിസ്റ്റുകൾ കൈകാര്യം ചെയ്യുന്നു. ഒരു യൂറോഗൈനക്കോളജിസ്റ്റ് കണ്ടേക്കാവുന്ന ക്ലിനിക്കൽ അവസ്ഥകളിൽ സ്ട്രെസ് അജിതേന്ദ്രിയത്വം, മൂത്രസംബന്ധമായ ബുദ്ധിമുട്ട്, മൂത്രസഞ്ചി വേദന, മൂത്രനാളി വേദന, യോനി അല്ലെങ്കിൽ ഗർഭാശയ പ്രോലാപ്സ്, മലമൂത്രവിസർജ്ജന തടസ്സങ്ങൾ, മലദ്വാര അജിതേന്ദ്രിയത്വം, പെരിനൈൽ പരിക്ക് എന്നിവ ഉൾപ്പെടുന്നു. വെസിക്കോവജയിനൽ അല്ലെങ്കിൽ റെക്ടോവജയിനൽ ഫിസ്റ്റുലയുള്ള സ്ത്രീകളെ വിദഗ്ധ പരിശീലനത്തോടെയും മറ്റ് സ്പെഷ്യാലിറ്റികളുമായി സംയോജിപ്പിച്ച് അവർ പരിചരിച്ചേക്കാം.

യൂറോഗൈനക്കോളജിക്കൽ പ്രശ്നങ്ങൾ വളരെ അപൂർവമായി മാത്രമേ ജീവന് ഭീഷണിയാകൂ, പക്ഷേ അവ ബാധിച്ച വ്യക്തികളുടെ ജീവിത നിലവാരത്തിൽ അവ വലിയ സ്വാധീനം ചെലുത്തുന്നു. യൂറോഗൈനക്കോളജിസ്റ്റുകൾ സാധാരണയായി ജീവിതനിലവാരം മെച്ചപ്പെടുത്തുന്നതിനായി, കൂടുതൽ ഇൻവസീവ് ആയ ചികിത്സകൾ ആരംഭിക്കുന്നതിന് മുമ്പ് യാഥാസ്ഥിതിക നടപടികൾ ഉപയോഗിച്ച് രോഗലക്ഷണങ്ങൾ ഒപ്റ്റിമൈസ് ചെയ്യുന്നതിൽ പ്രധാന ശ്രദ്ധ കേന്ദ്രീകരിക്കുന്നു.

യൂറോഗൈനക്കോളജിയിൽ ചികിത്സിക്കുന്ന ചില വ്യവസ്ഥകളിൽ ഇവ ഉൾപ്പെടുന്നു:

 സിസ്റ്റോസീൽ
 എന്ററോസീൽ
 ഫീമെയിൽ ജനിറ്റൽ പ്രോലാപ്സ്
 ഫേകൽ ഇൻകൊണ്ടിനൻസ്
 മൂത്രശങ്ക
 ഇന്റർസ്റ്റീഷ്യൽ സിസ്റ്റിറ്റിസ്
 ലൈക്കൺ പ്ലാനസ്
 ലൈക്കൺ സ്ക്ലിറോസസ്
 മുള്ളേരിയൻ അജനെസിസ്
 ഓവർ ആക്റ്റീവ് മൂത്രസഞ്ചി
 വേദനാജനകമായ ലൈംഗികബന്ധം
 പെൽവിക് അവയവങ്ങളുടെ പ്രോലാപ്സ്
 റെക്ടോസീൽ
 റെക്ടോവജിനൽ ഫിസ്റ്റുല
 ആവർത്തിച്ചുള്ള മൂത്രനാളി അണുബാധ
 വജൈനൽ അജെനെസിസ്
 വജൈനൽ സെപ്തം
 വെസിക്കോക്യുട്ടേനിയസ് ഫിസ്റ്റുല
 വെസികൗട്ടറിൻ ഫിസ്റ്റുല
 വെസിക്കോവാജിനൽ ഫിസ്റ്റുല

സാധാരണയുള്ള ഡയഗ്നോസ്റ്റിക് പരിശോധനകളിലും നടപടിക്രമങ്ങളിലും ഇവ ഉൾപ്പെടുന്നു:

 സിസ്റ്റൂറെത്രോസ്കോപ്പി
 യുറോഡൈനാമിക് പരിശോധന
 അൾട്രാസൗണ്ട്

ലഭ്യമായ പ്രത്യേക ചികിത്സകളിൽ ഇവ ഉൾപ്പെടുന്നു:

 അബ്ഡൊമിനൽ റീകൺസ്ട്രക്ഷൻ (ഉദര പുനർനിർമ്മാണം)
 ബിഹേവിയറൽ മോഡിഫിക്കേഷൻ (പെരുമാറ്റ പരിഷ്കരണം)
 ബയോഫീഡ്ബാക്ക്
 ബോട്ടുലിനം ടോക്സിൻ കുത്തിവയ്പ്പ്
 ഭക്ഷണക്രമ പരിഷ്ക്കരണം
 ഫാസിയൽ ഗ്രാഫ്റ്റുകൾ
 ലാപ്രോസ്കോപ്പിക് പുനർനിർമ്മാണം
 മരുന്നുകൾ
 പെൽവിക് ഫ്ലോർ റീ-എഡുക്കേഷൻ
 പെസറി (പ്രൊലാപ്സിനും അജിതേന്ദ്രിയത്വത്തിനും)
 പുബോവജയിനൽ സ്ലിംഗുകൾ
 റിലാക്സേഷൻ ടെക്നിക്കുകൾ
 റോബോട്ടിക് പുനർനിർമ്മാണം
 സാക്രൽ നാഡി ഉത്തേജനം
 മൂത്രാശയ കുത്തിവയ്പ്പുകൾ
 യോനി പുനർനിർമ്മാണം

 ഇതും കാണുക 

 ജെ. മാരിയോൺ സിംസ്അമേരിക്കൻ ഗൈനക്കോളജിയുടെ പിതാവ്. വെസിക്കോവജൈനൽ ഫിസ്റ്റുലകൾ നന്നാക്കുന്നതിൽ അദ്ദേഹം കൂടുതൽ പ്രശസ്തൻ ആണ്.
 ഹോവാർഡ് അത്വുഡ് കെല്ലിപ്രശസ്ത അമേരിക്കൻ ഗൈനക്കോളജിസ്റ്റ്.

 അവലംബം 

 പുറം കണ്ണികൾ 

 ഇന്റർനാഷണൽ യൂറോഗൈനക്കോളജിക്കൽ അസോസിയേഷൻ

വർഗ്ഗം:സർജിക്കൽ സ്പെഷ്യാലിറ്റി
വർഗ്ഗം:സ്ത്രീരോഗശാസ്ത്രം
വർഗ്ഗം:യൂറോളജി